ming030890/wiki-yue-high-quality huggingface dataset:
桂格

桂格（Quaker）係美國一間嘢食公司，主要出產燕麥麥皮，1877年開張，自2001年開始屬百事公司旗下。
桂神星

桂神星（Daphne），即係小行星41，係太陽系小行星帶嘅一粒小行星，喺1856年5月22號發現。
桂氏

桂（粵拼：gwai3）係唐人姓氏，喺《百家姓》裏頭排第308位。

名人
呢篇桂氏係同姓氏有關嘅楔位文章，重未寫完嘅。麻煩你幫手充實佢。
桂磨路

桂磨路（粵拼：gwai3 mo4 lou6）係中國廣西桂林嘅東西走向主幹道，喺靈川縣大圩鎮。西邊從091縣道同竹江路嘅交界開始，一直向東去到磨盤山碼頭。佢既係902縣道嘅一部分，又係出入磨盤山碼頭嘅唯一道路。

史
呢條馬路喺1991年起緊磨盤山碼頭時順手搞出嚟。

敘述
全長3.07km，闊12米，雙向2車道。

特色
呢條馬路北邊係座山崖，南邊可以望到灕江同桂林山水。佢亦係山上望到灕江一地。
新竹縣

新竹縣係中華民國臺灣一縣，縣城竹北市。
新竹縣喺臺灣西北部，面積大概1427平方公里，2024年人口有59萬人，轄下有竹北市、竹東鎮、新埔鎮、關西鎮、新豐鄉、峨眉鄉、寶山鄉、五峰鄉、橫山鄉、北埔鄉、尖石鄉、芎林鄉同埋湖口鄉。
新竹縣政府

新竹縣政府（英文：Hsinchu County Government）係中華民國台灣新竹縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。新竹縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，新竹縣嘅自治監督機關亦改為行政院各部會（主要係中華民國內政部）。新竹縣政府亦都係轄下各鄉、鎮、市嘅地方自治監督機關。
新篠津村

新篠津村係日本北海道石狩振興局石狩郡嘅一條村，喺2022年3月31日，人口有2,873人。
新精武門

《新精武門》（New Fist of Fury）係1976年港產片，由成龍、苗可秀、陳星主演。
新約聖經

《新約聖經》（粵拼：san1 joek3 sing3 ging1；古希臘文：Καινή Διαθήκη），簡稱 ｢新約｣，天主教舊稱 ｢新經｣，係基督宗教對聖經全書後部分嘅常用稱呼，全書共二十七卷。廣東話新約聖經由大英國聖經會同美國長老會喺十九世紀廣州同香港出版。

譯名對照
新約聖經共有二十七卷，包括：
四卷福音書
一卷歷史書，使徒行傳（宗徒大事錄）
二十一卷書信，包括保羅（保祿／帕弗羅）書信十三卷同普通書信八卷
一卷預言書，啟示錄（若望默示錄）。
波兒出城

《波兒出城》（英文：Brüno），全名《波兒出城之妖壇教祖3點「畢露」搞硬美國佬》，係2009年上映嘅美國電影，由沙格畢朗高漢主演。電影用偽紀錄片方式拍，講基佬奧地利時裝記者波兒嘅經歷。
波函數

喺量子物理學入邊，波函數係一個數學嘅方法用嚟描述一個孤立量子系統嘅量子狀態。
波函數崩塌

波函數崩塌（wave function collapse）喺量子力學上係指一個波函數因為外來影響而由幾個疊加嘅量子狀態變成一個量子狀態嘅過程。
波來古機場

波來古機場（粵音：bo1 loi4 gu2 gei1 coeng4）係喺越南嘉萊嘅一個機場，喺1962年嗰陣起好兼且開放畀人用嚟搭飛機。
波係咁踢

《波係咁踢》（英文：Soccer Fun）係香港MakerVille製作嘅體育節目，屬2022年FIFA世界盃特備節目，由許寶恆、葛綽瑤、楊安妮、何洛瑤、鍾卓穎、米露迪主持，2022年10月3號開始到11月19號逢禮拜一到日 14:25－14:30 喺香港電視娛樂ViuTV首播，同日23:25－23:30 （禮拜日到禮拜五）/ 21:25－21:30 （禮拜六）重播。節目會請唔同嘉賓進行唔同形式嘅足球挑戰。
楊祐寧

楊祐寧（1982年8月30號—），係臺灣男演員。

生平
楊祐寧喺2000年開始拍好多部音樂錄影帶、電視劇、舞台劇、電影同廣告。
2004年憑電影《十七歲的天空》得到第41屆金馬獎最佳新演員。
2005年，成為中環娛樂第一個簽約藝人。
2006年憑電視劇《聖稜的星光》入圍第41屆金鐘獎戲劇節目最佳男主角獎。
2012年憑電視劇《前男友》入圍第47屆金鐘獎戲劇節目最佳男主角獎。
楊秀惠

楊秀惠（英文名：Vivien Yeo，1984年7月20號—，本名楊㛢僡）係馬來西亞華人，香港女演員，前無綫電視藝員，參選過2004年國際華裔小姐競選。
楊碧瑤

楊碧瑤係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
楊秀清

楊秀清（粵拼：joeng4 sau3 cing1，1823年9月23號—1856年9月2號），原名嗣龍（粵拼：zi6 lung4），廣西桂平紫荊鎮平隘新村人，係太平天國嘅重要領袖之一，俾天王洪秀全封為五王之一嘅東王。佢喺1856年嘅「天京之變」俾洪秀全命令嘅韋昌輝、秦日綱等人所殺。
佢封號全名係「真天命太平天國傳天父上主皇上帝真神真聖旨勸慰師聖神上帝之風雷禾乃師贖病主左輔正軍師後師殿中軍兼右軍東王九千歲」。
最食人間煙火色

《最食人間煙火色》（Falling Before Fireworks）係一套2023年嘅中國網絡劇。呢部劇由上海景焯文化傳媒有限公司同嘻哈文化傳媒（天津）有限公司出品，由吳奇隆、武義璟園古民居同武義宏辰文化聯合出品。梁國冠同王輝擔任導演，王曉翠負責編劇，盧洋洋同陳鑫海領銜主演。全劇係2023年3月31號喺愛奇藝上線。
《最食人間煙火色》主題曲《假如愛有天意》由賀三主唱。
最高帝國元帥

最高帝國元帥（意大利文：Primo maresciallo dell'Impero），係意大利軍隊最高等級嘅軍銜，相當於同時期美國嘅合眾國特級上將、納粹德國嘅帝國元帥、後嚟蘇聯、中華人民共和國同北韓嘅大元帥軍銜。
呢個軍銜只係頒畀貝尼托·墨索里尼、意大利國王域陀艾曼紐三世，响二次大戰之後廢除。
最高法院 (香港)

英國喺廣州一帶開始自己搞嘅刑事兼海事審理，經已削弱咗大清嘅司法管轄，宣示咗大英帝國嘅司法權力。在港定點後嘅最高法院， 接掌嘅司法官係英國大律師休姆（John Hulme），擔當咗第一位首席按察司(而家嘅首席大法官)，喺1844年10月2號開庭，標誌着香港司法脫離行政機關而獨立，不過休姆按察司仲身兼咗定例局(即而家嘅立法會)議員，直至1889年港府決定按察司一職唔再搞立法，先至正式三權分立。
最高法院除咗確立咗英國在港司法權，仲延續咗英國在華嘅司法管轄權，皆因高院除咗負責審理在港嘅一切重要案件，仲兼審埋中國大陸各通商口岸涉及英僑嘅重要案件，管轄範圍畀大英當局授權覆蓋中國大陸海岸外100海哩。另外在港華人所犯嘅輕微刑事案就由裁判署審理。 喺1865年喺上海另成立咗英國在華及在日最高法院，以管理中國大陸及日本嘅司法上訴案件，最高法院權力先至收限返本地審理。

影響
根據 1844 年嘅《最高法院條例》，英國法（包括咗普通法、判例法、衡平法同制定法等）喺香港都適用，英國司法機構嘅設置及許可權嘅劃分、法官制度、律師制度等跟著一齊引入咗香港，對香港本地嘅華人司法習慣等就未有所排除，令香港慢慢構建成具備東方特色嘅普通法地區。直至香港主權移交前，香港直接適用嘅英國判例法，係得英國上議院同樞密院司法委員會嘅判例先具約束力，其他普通法適用地區嘅判例一般就會尊重兼採納。

在港舊址
香港最高法院有三代辦公地方：第一代係喺而家嘅畢打街華人行現址，第二代係1912年啟用、喺昃臣道嘅最高法院大樓（而家嘅終審法院大樓），第三代係1984年啟用、喺金鐘道嘅最高法院大樓（而家嘅高等法院大樓）。第三代最高法院大樓正門出面條馬路，就用咗「最高法院」個名命名做「法院道」（英文：Supreme Court Road）。
會安

會安（粵拼：wui6 on1；越南文：Hội An／會安）係越南一城市，亦係一埠，對住南海，即越南東海。
響會安街頭着住奧黛嘅女人
最高元首

最高元首（馬拉文：Yang di-Pertuan Agong）係馬來西亞（同佢前身馬來亞聯合邦）國家元首嘅稱號，亦可以理解成馬來西亞嘅君主。馬來西亞係用選舉方式產生最高元首，任期5年，唔可以連任，但隔屆可以再參選。
最高法院

最高法院通常係一個地方最高級嘅法院，比起高等法院高一級，主要負責一單案嘅終審。
沈騰

沈騰（粵拼：sam2 tang4；簡化字：沈腾；1979年10月23號—）係中國喜劇演員。
沈騰1979年嚮黑龍江齊齊哈爾出世。1999年進入中國人民解放軍藝術學院，2003年獲得學士學位。沈騰係幾場中國中央電視台春節聯歡晚會嘅演員，並喺2015年嘅電影《夏洛特煩惱》中演主角。
沈麗儀

沈麗儀，香港親中派政治人，香港再出發大聯盟發起人之一。
沉排

沉排（英文：Cham Pai），係香港嘅一個島，地區行政上屬西貢區，位置喺吊鐘洲以南，糧船灣海以內。
沉排係係吊鐘洲嘅附屬島嶼之一。
沉排上並無居民住。
沉悶

沉悶（boredom）喺心理學上係指一種情緒狀態，指個人冇乜嘢特別嘢想做，對周圍嘅環境唔感興趣。
沉淪的國土

《沉淪的國土》係中國作家徐剛喺1980年代嘅報告文學式著作。
徐剛曾經做過記者，喺10年嘅記者生涯，見到大陸喺國家開放嘅同時，生態環境大受破壞、自然資源逐漸枯竭大感痛心，於是寫咗《沉淪的國土》。本書分為三部分，分別係「沉淪的國土」（5章）、「江河並非萬古流」（7章）、「伐木者，醒來！」
徐剛集記者、詩人、作家於一身，曾經做過雜誌《中國作家》嘅編輯主任、廣州《現代人報》副總編輯。
沉澱

沉澱係化學過程，透過密度差異，由溶液入面慢慢分離出密度高嘅固體物質，沉積喺容器嘅底部，嗰啲物質叫沉澱物。
海盈邨

海盈邨（英文：Hoi Ying Estate）係香港嘅一條公共屋邨，喺九龍深水埗區長沙灣荔盈街1號，一共有2座樓，1300個單位，2018年入伙。
海盜博弈

海盜博弈（英文：Pirate game）係一個數學博弈，係最後通牒博弈嘅多玩家版本。

遊戲規則
有五個理性嘅海盜甲、乙、丙、丁、戊得到100個金幣，想諗辦法分配。
呢五個海盜有嚴格嘅等級制度：由高至低，甲 > 乙 > 丙 > 丁 > 戊。
佢哋分配金幣嘅方法並唔係平均分配，而係咁嘅：由最高級嘅海盜開始，佢提出一個分配方案，然後由全部海盜投票決定通唔通過個方案（自己都有得投），只要獲得一半或以上嘅票數支持，提議就會通過，海盜就會根據提議分配。如果唔通過，提議人就會被掉落海，然後由剩低最高級嘅海盜再提出新嘅分配方案，直到有方案獲得通過爲止。
啲海盜會根據以下三個條件去決定佢哋嘅策略：首先，自己唔會被人掉落海；其次，自己攞到越多金幣越好；最後，如果其他條件相同，優先選擇掉其他人落海。
海端鄉

海端鄉係中華民國臺灣臺東縣嘅一個鄉，面積約莫880平方公里，人口約莫4千。
海碧台

海碧台（粵拼：hoi2 bik1 toi4；簡化字：海碧台；英文：HABITAT）係中國河北秦皇島一公屋，喺海港區河濱路160號（近住渤海邊嘅金海灣浴場嗰頭）。2015年8月6號入伙。
佢係秦皇島海港區一地標樓盤，亦係秦皇島運億置業同香港嘉里集團聯手出錢起嘅樓盤，成間嘢從出面睇落去似條樓梯噉。曾經喺2013年11月10號拍過微紀錄片。
樓盤夾埋有5棟，每棟16層樓。
標準庫

喺編程上，標準庫（粵拼：biu1 zeon2 fu3；英文：standard library）係指一隻程式語言實有嘅一個函式庫。
標準模型

標準模型（Standard model）係粒子物理學上嘅一個模型。呢個模型能夠說明 12 種已知嘅基本粒子以及呢啲粒子之間嘅作用。
標準官話

標準官話，又叫做新國音、國語，或者都有人叫佢標準漢語、華語（不過呢兩個叫法有爭議，詳見下文），係指官話經中華人民共和國政府規範化之後嘅標準形式（中文：标准方言）同通用語。佢以北方官話為基礎音、官話白話文（中文：官話白話文）著作為語法規範同書面文體。除咗喺中華人民共和國、中華民國通行外，亦都係星加坡呢啲東南亞國家同其他海外華僑廣泛採用嘅其中一種中文通用語。聯合國六種正式工作語言之一。
標準官話喺大中華地區廣泛通行，但係喺唔同地方有唔同標準同稱呼，喺中華人民共和國叫做普通話；喺中華民國叫做國語；喺星加坡同埋馬來西亞等東南亞國家叫做華語；香港同澳門就多數叫「國語」或者「普通話」（大部分人因為分唔清兩種稱呼嘅具體分別，通常會撈埋一齊用）。去到當地，亦混合咗一啲當地其他嘅語言（例如星式中文）。
中國大陸嘅「普通話」、台灣嘅「國語」同東南亞地區嘅「華語」喺口音同詞彙上嘅分別好大。標準官話喺世界各地有好多種口語變體，譬如臺灣國語（受臺灣話腔調影響）同新馬華語（可以細分做馬式中文同星加坡華文，用字、口音都有畀閩南話、粵語、馬來文、英文影響到）。
部份叫法對其他地區嚟講，會引起爭議。本身「漢語」、「華語」或者「中文」係泛指詞，任何漢語族語言都係「漢語」、「華語」或者「中文」之一。用呢啲詞語嚟專指呢種規範化嘅官話，有將其他漢語排斥在外嘅含意。無論喺星馬地區用「華語」嚟專指，或者大陸地區用「現代標準漢語」嚟專指，都包含咗粵語同其他漢語唔係「華」人語言、唔「現代」、唔「標準」等暗示。呢種有爭議嘅用法，亦往往係經過當權者或者同政權關係密切嘅團體，用政治行動嘅方式，改變咗或者扭曲咗當地本來嘅叫法之後，先至變成噉，而唔係嗰啲地區原先嘅用法。

大中華地區
内文：國語 (大中華地區)
1923年中華民國教育部國語統一籌備會決定基於北方嘅官話白話文文法同北京話口音制定「新國音」，取締基於韻白嘅老國音，1932年經中華民國教育部頒佈《國音常用字匯》後，畀國民政府採納為中國嘅官方語言。而家係中國大陸事實上嘅官方語言，喺臺灣就係最常用嘅國家語言之一同事實上嘅官方語言

星加坡
内文：星加坡華文
喺星加坡，華語（唐話）係四種官方語言之一。自星加坡1965年建國以嚟，雙語教育就成為主流教育體系嘅基石。所有星加坡學生除咗以英文為主要教學語言外，仲必須修讀所屬族群嘅「母語」課程。不過，經過40幾年後，英文已成為本地強勢語言，主導日常生活、大部份工作同跨族群交流，好多官方文件都以英文行先。
喺星加坡華人社群入面，華族學生必須接受「英文為主，華文為輔」嘅雙語教育體制，喺基礎教育階段修讀十到十二年嘅華文課程。但相對於英文應用能力，華語喺新加坡嘅教育體系入面教學時間有限，本地學生聽同講嘅能力都勉強可以，但讀寫能力就每況愈下。到咗而家有好多人華人會喺講華語嘅時候混雜咗英文，有啲華人甚至唔識講華語而只係識講英文，被慣用華語嘅華人謔稱為「香蕉人」。

馬來西亞
内文：馬式中文
馬來西亞嘅國語係馬來話，另外英文亦係官方語言；英文、馬來話、華語、淡米爾文都係獲承認嘅教育語言。多數當地華人同唔少馬來人都識得講華語。喺馬來亞獨立之後，國民型華小同獨立中學都以華語為教學語言，而大多數嘅國民型中學都規定華語為必修科。喺1920年代中後期，開始推廣華語之初，當地華人帶有濃厚方言腔、低音階嘅馬國式華語口音有時會被星加坡華人稱為「聯邦腔」。
如今，華語嘅推廣至今已經喺整個大馬華人社區持續三代以上，廣泛嘅流行亦加速咗語言嘅異變。而政治上嘅不同，加上地理位置確實同兩岸三地有一段距離，當地特色嘅馬來西亞華語已經成型。
標準方言

標準方言（粵拼：biu1 zeon2 fong1 jin4；Standard language）係指一隻畀人深入噉研究過，得知嗮佢哋啲文法等特徵嘅語言變體。
標準誤差

標準誤差（standard error）係統計學上一個概念。
標準差

標準差（粵音：biu1 zeon2 caa1，又叫標準偏差，英文：Standard Deviation，縮寫SD），母體標準差通常用細階希臘字母σ（sigma）表示；而樣本標準差通常用細階s表示。標準差係概率統計中量度一組數值離散程度嘅指標，主要用來取代平均差，定義做方差開算術平方根。

計法
睇埋：變異數
變異數（variance，）：以下嘅數值：
，
係個案數，係第個案喺變數嘅值，而係樣本嘅平均值－反映咗啲個案平均距離平均值幾遠。
標準差就係變異數嘅開方。
標準狀況

標準狀況係物理化學入面用到嘅一套溫度同氣壓嘅標準。由於地表各處嘅溫度同壓強都不同，就算係同一地點嘅溫度同壓強，亦都隨測量時間不同而有所差異，因此科學家為徂研究方便，指定徂描述物質特徵嘅「標準狀況」：溫度0˚C（273.15 ˚K），一個標準大氣壓（100000帕；1982年前係101325帕，爾個舊標準宜家重有人用）。
東太平洋海嶺

東太平洋海嶺係太平洋東部一個海嶺，喺南美洲西面，佢西面係太平洋板塊，東面係北美洲板塊、里維拉板塊、科科斯板塊、納斯卡板塊同南極洲板塊，東南面接住智利海嶺。
東妮摩理臣

東妮摩理臣（Toni Morrison，1931年2月18號—）係美國女作家，1993年攞諾貝爾文學獎。
東大阪

東大阪係日本大阪府一個中核市，人口51萬。
東大門站

東大門站係大韓民國首爾嘅一個鐵路站，屬首爾地下鐵1號線同4號線，1974年啟用。車站附近就係東大門市場。
東夷

東夷（粵拼：dung1 yi4）係古代四夷之一，指喺中原東面嘅部落。東夷範圍初頭係指山東，漢代開始逐漸將範圍轉移到滿洲、朝鮮、日本、琉球、臺灣等地。
東大門區

東大門區（韓文：동대문구）係韓國首爾嘅區，人口約莫35萬。
東大阪市花園欖球場

東大阪市花園欖球場係日本一欖球場，喺大阪府東大阪市內花園中央公園側。個場1929年已經開咗。名亦改過好多次，之前有花園欖球場，第二次世界大戰時改做花園訓練場，戰後回復花園欖球場，1982年因近鐵管而改近鐵花園欖球場，2015年由東大阪市管再改成今名。日本全國高等學校欖球大會亦喺度舉辦，年年12月大賽。
34°40′08″N 135°37′35″E﻿ / ﻿34.668944444444°N 135.62638888889°E﻿ / 34.668944444444; 135.62638888889
林兆鑫

林兆鑫教授，OBE（英文：Lam Shiu-kum，1943年—）係香港醫生。佢做過香港大學李嘉誠醫學院院長，以及香港前行政長官董建華嘅家庭醫生。

犯罪同坐監
2008年5月23號，廉政公署落案起訴林兆鑫33項欺詐同盜竊罪，指佢涉嫌喺2003年至2006年出任港大醫學院院長期間，處理超過20位瑪麗醫院私家症病人嘅醫療費用時涉嫌欺詐，以及盜竊3名捐款人嘅捐款，涉及款項超過400萬港幣，並加控一項「身為公職人員行為失當」罪名。案件喺2008年6月喺區域法院提訊，法官將案件押後至2008年9月9號再提訊，期間林繼續獲准以30萬港幣保釋。
2009年9月1號，林喺區域法院承認1項身為公職人員行為失當，侵吞380萬元病人贈予港大嘅捐款，並詐騙12名喺瑪麗醫院接受佢診治嘅私家症病人啲醫療費用。佢喺2009年9月3號被判入獄25個月。 2010年8月，佢坐咗11個月之後，申請咗「釋前就業計劃」，提早放監。
2011年7月14號，林俾香港醫務委員會判處即時停牌9個月。

學術成就
林兆鑫係腸胃科嘅國際權威，喺有關消滅幽門螺旋菌對預防胃癌及胃潰瘍方面嘅研究頗有成就。
林克明

林克明（1901年—1999年）係建築師，來自東莞石龍。
林兆恒

林兆恒（英文：Lam Siu Hang，1996年12月12號—）係香港乒乓波手，參與單打同團體賽。
林允

林允（Jelly Lin，1996年4月16號—），係中國模特兒、電影演員，浙江湖州人，北京齊魯音樂學院畢業。2014年，佢當選做周星馳電影《美人魚》嘅女主角，變成新一代「星女郎」而出名。
林兆彬

林兆彬（英文：Ben Lam，1991年8月14號—），係香港泛民主派人士，社區前進前成員，油尖旺區議會旺角東選區前任議員，亦係位註冊社工。
林兆彬先後讀聖公會林護紀念中學同香港中文大學。林兆彬做過立法會教育界議員葉建源前議員助理，又做過香港專上學生聯會（學聯）前副秘書長。喺2019年第6屆區議會選舉，林兆彬參選油尖旺區議會旺角東選區，最後打贏經民聯黃建新，成功當選，2021年7月頭宣布劈炮，唔撈區議員一職。
林兆明

林兆明（粵拼：lam4 siu6 ming4；1928年8月16號—2016年5月6號）係中國大陸嘅話劇表演藝術家兼粵語講古佬，澳門人，祖籍廣東中山。

生平
林兆明喺1928年喺澳門出世，家境富裕，細個時諗住將來做法律顧問，但直到1946年從廣州大學畢業之後一直未能實現。從1950年代開始，佢喺廣東電台錄咗好多小說講古，包括從1979年開講第一部小說——《蝦球傳》，到《西遊記》、及之後嘅《東周列國志》、《明朝那些事兒》、《林兆明的藝術人生》等15部講古作品，喺珠三角好出名，而且參演話劇《小二黑結婚》、《全家福》同《珠江風雷》、《七十二家房客》。佢嘅最後一部作品係《廣州往事》。
佢開講嘅小說當中，《西遊記》同《七十二家房客》嘅角色三六九俾好多廣東地區講粵語嘅老街坊都知。

死
2016年5月6號凌晨2點（UTC+8），佢因肺部感染而引起感染性休克，導致多器官功能不全而喺廣州嘅中山醫科大學第一附屬醫院死咗，終年87歲。
潛望鏡

潛望鏡，係種光學儀器，用到兩塊鏡畀用家望到上面嘅影像，影像唔會反轉變形。潛望鏡最常見嘅用途就係畀水底嘅潛水艇睇水面動靜，另外雙層巴士都會有潛望鏡畀司機睇巴士上層情況。
潛水氣缸

潛水氣缸係一啲裝住咗高壓氣體嘅缸，好多時係攞嚟俾啲做水肺潛水嘅人孭住潛水，等佢哋喺水底可以通過特製嘅架生嚟唞個缸入面嘅氣。
潛抑記憶

潛抑記憶（英文：Cryptomnesia）係記憶誤差一種，指個人諗返起一件打前遺忘咗嘅記憶，而且個人仲以為件記憶係一啲佢之前未諗過嘅嘢。
潛意識

潛意識（粵拼：cim4 ji3 sik1，英文：unconscious mind），係指嗰啲喺平時根本冇可能變做意識嘅嘢，例如一個人有易服癖，某程度上係因為潛意識。潛意識唔可以由意識控制，但係就可以影響返意識。
潛水器

潛水器（粵拼：cim4 seoi2 hei3；英文：submersible）係水下面嘅交通工具，可以用嚟潛入深海。
喺概念上，潛水艇同潛水器都係可以載住人潛落水嘅交通工具，分別在於潛水器需要有一架船喺水面支援同監察佢運作，而潛水艇就做到完全獨自噉運作。
潛水艇

潛水艇（粵拼：cim4 seoi2 teng5；英文：submarine），又叫潛艇，係水下交通工具，行於湖海之中。入深海唯有坐潛水艇，有一啲郵輪裏面有潛水艇，例如雲頂夢號同世界夢號。
潛水艇亦有用作軍事武器，有魚雷或者飛彈。
滘口汽車客運站

，又叫滘口客運站或滘口汽車站，係中國廣東嘅一個客運站，喺1999年8月1號營運，位置喺廣州荔灣區芳村同佛山南海黃岐嘅交界。

佔地面積
面積120000平方米，其中客運有80000平方米、貨運有40000平方米，有77個發車位。

主要經營
車站主要經營去深圳、陽江、東莞、珠海、惠州、茂名、湛江、肇慶、雲浮、清遠、江門地區，外省包括廣西、貴州、湖北、海南、雲南、四川、江西、湖南、福建等地啲車。
滘西洲石刻

滘西洲石刻係香港史前時期嘅石刻，位於新界西貢區滘西洲嘅西北岸，而家已經評定為香港法定古蹟。
呢個石刻喺1976年發現。石刻所在嘅地點幾乎冇陸路可以去到。石刻上面嘅紋飾飽受風雨嘅侵蝕，特別以石刻嘅下半部最為嚴重。如果細心啲睇，仍然隱隱約約睇到獸形嘅紋樣。石刻離開最高嘅水位約二米左右，以同類型石刻嘅位置嚟講，呢個係特別低嘅位置。
滕麗名

滕麗名（Joyce Tang，1976年1月20號—），原名滕麗明，係香港女演員，無綫電視藝員。佢喺香港出世，佢嘅代表作之一，係《陀槍師姐》系列嘅陳三元。

參加新秀歌唱比賽
滕麗名喺1995年參加新秀歌唱大賽入行，同屆參加者有陳奕迅同楊千嬅。佢喺2021年一次訪問嘅時候，提到其實當時自己見到其他人同TVB工作人員好熟，甚至有人學過聲樂，所以好怯好緊張甚至考慮退出，但又諗到佢哋學過聲樂都要同自己玩，所以蝕底嘅其實係佢哋，所以又繼續參賽。

滕麗名同《陀槍師姐》系列關係
陀槍師姐系列算係滕麗名其中嘅一套代表作，喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《陀槍師姐》嘅監製搵滕麗名拍《陀槍師姐》，係因為覺得佢夠型夠寸。但滕麗名就話，當時其實係因為佢喺《真情》入面嘅角色梁冰雪有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。另外，佢又回應網民形容陳三元係無綫電視劇入面有史以來最悲劇嘅一個人物，話自己好認同呢個說法。佢喺第一輯做到一個成功嘅女警，但係喺第二輯已經被人強姦，第三輯個仔死咗，然後第四輯唔知老公死咗未（去到2021交代死咗），佢形容成件事係一個角色嘅成長。
滕錦光

滕錦光（簡化字：滕锦光，1964年3月—）係中華人民共和國結構工程學家，浙江温州永嘉人，2019年7月1號上任香港理工大學校長。

選舉經歷
喺2021年9月，佢成為香港特别行政區選舉委員會教育界當然委員。
滘西洲

滘西洲（Kau Sai Chau）係香港一島，大細六點六九平方千米，是爲香港第六大島。島民原以捕魚、務農同曬鹽爲生，因爲香港經濟變遷，人口外移，家下人煙稀少。島上有哥爾夫球場。行政上歸入西貢區。
滘西洲夾喺牛尾海同糧船灣海中間，畀諸島包圍。由水路滘西洲向西北行，過橋嘴島過西貢海，可到西貢市，而東行見萬宜水庫。
滘西灣

滘西灣係香港新界西貢區一個海灣，喺牛尾海東部嘅滘西洲南面，對面係吊鐘洲。
滙僑中學

滙僑中學（粵拼：wui3 kiu4 zung1 hok6）係中國廣東廣州嘅一間民辦初中三年全日制中學，2003年12月8號開辦，位置喺白雲區滙橋一街2號（滙橋新城入面近滙僑路邊）。
佢雖然係滙橋新城配套嘅民辦中學，但佢唔凈招收滙僑小區業主入面住啲小學畢業生，連社會各界啲小學畢業生都照收。

校服色
棉褸
，領同袖口都係　，但兩袖上邊各有兩條中等厚度嘅　線。正反兩邊近袖位各有條　嘅漸幼線，組成似拱形噉。左右對稱。
長袖
衫：　　相間。領同袖口都係　　相間，但兩色交叉位成一粗一幼嘅　同　線。正反面都係純　，兩袖上　下　，但分界線喺手臂嘅關節位。左右對稱。
褲：純　。
短袖
衫：　，有領有紐扣。領同袖口都係　帶　邊，左右對稱。
褲：　，褲腳位有　中等厚度線。
滘西洲洪聖古廟

滘西洲洪聖古廟，又叫西貢洪聖古廟，喺香港新界西貢區滘西洲，喺清朝起。2000年獲得聯合國教科文組織亞太區文物古蹟保護獎優異項目獎，而家已評為香港法定古蹟。

史
榍據廟裏面嘅碑記推測，呢間廟最早喺1889年（光緒十五年）起。每年嘅洪聖誕，當地居民都會喺廟前面空地大肆慶祝。
呢間廟最近喺1999年修葺，用以恢復原貌，並獲得香港賽馬會資助，翌年完工。工程獲得聯合國教科文組織「亞太區2000年文物古蹟保護獎」傑出項目獎。2002年11月15號，古物古蹟辦事處評定古廟係香港法定古蹟。

建築
滘西洲洪聖古廟，兩進三開間，門廳設有擋中，正殿神壇供奉洪聖、財帛星君同水仙爺。
棉登徑

棉登徑（Minden Avenue），係香港九龍尖沙嘴一條街，西面連住緬甸臺，東面係掘頭路。個名嚟自德國城市棉登。
棉花

棉花（粵拼：min4 faa1）係錦葵科棉屬嘅長年生常綠灌木，後嚟經過馴化咗之後先至變成一年生嘅草本植物，原產地喺中美洲、南美洲同印度嘅熱帶地區一帶。後嚟先至係造衫、被等紡織品嘅其中一種材料。

歷史
最早出現種植棉花嘅記載，係喺四、五千年前印度河流域。後尾傳到地中海。公元1世紀，已經有人由阿拉伯將棉布帶到去意大利同埋西班牙。但要等到15世紀，棉花先至傳入英國，然後再傳入北美洲。
中國最早嘅棉布大約有成千年歷史。但詳細記載要等到元朝。當時元朝將棉布用作收稅，據記載每年可以多達十萬匹。

樣
呢種植物可以生到6米高，但一般嚟講都係到1到2米到。佢嘅莖比較直，基部有分開嚟生嘅營養枝。花一般生喺樹杈，花色識自己變，一般係乳白色，開花之後跟住變黃，到咗晏晝就變紅，之後轉成深紅，第二日就變紫紅，喺就快謝鷄嗰時係暗啡色。喺花謝嗮鷄之後，留低[綠果仔響度，叫「棉鈴」。棉鈴熟咗之後識爆出柔軟嘅纖維。纖維多數呈白色，長度大約2至4厘米，入面重有嚿籽響度。

經濟效益
棉花產量最高嘅國家有中國、美國、印度等。根據《中國紡織工業發展報告2010/2011》，2010年全球棉花產量係2,500萬公噸，中國作為全球最大嘅生產國就佔咗620萬公噸（24.8%）。含纖維素87-90%。
棉花堡

棉花堡（土耳其文：Pamukkale）係喺土耳其西南代尼茲利省境入面嘅世界遺產，因為嗰度好似一座座白色棉花堆埋一齊嘅城堡所以叫「棉花堡」。棉花堡高160米，長2700米，有好多溫泉同埋石灰岩窿，泉水喺有碳酸鹽礦物嘅梯田度流。棉花堡嘅山頂坐落咗好出名嘅希拉波利斯（Hierapolis）古城。
棉花嶼

棉花嶼係台灣附屬島嶼之一，喺基隆外海，行政區屬於基隆市中正區，由火山作用形成。棉花嶼因海鳥多，人船近岸時海鳥紛飛、宛如棉絮飛揚而得名。島嘅最東端係中華民國實際控制嘅極東點，日佔時期係磷礦開採區。
佢同花瓶嶼、彭佳嶼合稱北方三島，海洋國家公園管理處規劃將呢三個島嘅海域劃為海洋國家公園。
棉花收割機

棉花收割機係種收割機，專門用嚟收割棉花，1920年代喺美國發明。
棉花俱樂部

《棉花俱樂部》（The Cotton Club）係一部1984年嘅美國犯罪電影，由法蘭斯哥普拉執導。主演係李察基爾、Gregory Hines、戴安蓮、Lonette McKee。
棉花糖實驗

棉花糖實驗（粵拼：min4 faa1 tong2 sat6 jim6）係一種常用於人類細路身上嘅心理實驗，通常係攞嚟研究延遲滿足相關課題嘅。簡單講想像以下噉嘅設計：「嗱，小弟弟/小妹妹，我都知道呢粒包咗朱古力嘅棉花糖望落好好食。而家我行開 15 分鐘，如果你可以忍住唔食粒糖忍到我返嚟為止，我就送成大包噉嘅糖俾你。」

嗌法
呢個實驗嘅全名係史丹福棉花糖實驗（Stanford marshmallow experiment）。

基本做法
喺呢場實驗裏面，研究員會將一個細路帶入去一間實驗室入面，俾個細路喺張檯前面坐低，檯上面有一隻碟，碟上面擺咗粒望落好好食嘅棉花糖喺度；跟住個研究員會同個細路講，話自己要行開 15 分鐘，再同個細路（如實噉）話如果佢可以一路忍住唔去食粒糖，一路忍到個研究員返嚟為止嘅話，噉個研究員就會送一大包同一樣樣嘅糖（或者第樣個細路鍾意想要嘅嘢）俾佢；同時個研究員嘅同事會監察住個細路，睇吓個細路可以抗拒「郁手去食粒綿花糖嘅慾望」抗拒到幾耐。

相關嘅病
實證研究表明，有過度活躍症嘅細路－已知佢哋係零舍衝動－冇一般嘅細路咁能夠忍住唔去食粒糖。
棉花路

棉花路（Cotton Path）係香港灣仔區銅鑼灣一條路，亦係港島少數用「路」字做最後一個字嘅路。棉花路單向東行，由西到東途經加路連山道同東院道。

出名建築物
棉花路上面只有三座建築物，分別係紀律部隊人員體育及康樂會、聖保祿修院同聖保祿醫院。

交通
可乘搭巴士936去石圍角，或者936A去荃灣。香港大球場有活動嗰陣，呢度會有特別巴士117R開去旺角。
維基同享有多媒體嘅嘢：Cotton Path
棉花雞

棉花雞係種點心，主要材料有魚肚（以前用花膠）同雞肉，配料有冬菇，因為魚肚睇落似棉花，所以叫棉花雞。
佢一般屬於貴價錢點心[未記出處或冇根據]。
樺尺蠖

上：未經工業革命嘅樺尺蠖樣本；下：工業革命後嘅樺尺蠖樣本。兩隻係唔同個體。
樺尺蠖（英文：peppered moth；學名：Biston betularia）係一種飛蛾，本來係白色帶黑斑點嘅，不過喺 18 世紀工業革命嘅英格蘭，工廠排出大量黑色嘅廢氣，引致樺尺蠖族群嘅色水有所改變－生態學家發現喺工業革命嗰兩個世紀期間，英格蘭樺尺蠖嘅色水變到黑鼆鼆噉色。
樺山南

樺山南 ，係日本嘅一個女藝人同埋配音員。
樺太廳

樺太廳（日文：樺太庁〔樺太廳〕／からふとちょう Karafuto chō */?），又叫南樺太，係1907年到1949年之間，日本喺樺太（即庫頁島）嘅一個行政區劃。
1905年，沙俄喺日俄戰爭戰敗後，簽署《樸茨茅斯條約》，將樺太島北緯50度以南嘅部分割讓畀日本。樺太廳喺1907年設立，當做殖民地，1943年先至升格做「內地」。
「樺太」 呢個名來自阿伊努文「kamuy kar put ya mosir」，即係「神喺河口整嘅島」，當中嘅河係講緊黑龍江。
樹頭蛋糕

樹頭蛋糕係法國聖誕節時食嘅蛋糕，外形一碌木咁。
樹鼩

樹鼩、即樹鼩目（Scandentia），係哺乳綱嘅目，外形似松鼠，細分做樹鼩科同筆尾樹鼩科兩個科。
樺山資紀

樺山資紀（1837年12月9號—1922年2月8號）係大日本帝國政治人，第一任臺灣總督，1895年到1896年任職。
樹頭

樹頭即係樖樹鋸咗，樹身冧咗剩低嘅部份，而樹根重喺地下。
樹遍歷

樹遍歷（tree traversal），又有叫樹搜尋（tree search），喺電腦科學上係指搜尋樹狀數據嘅演算法。
牛脷酥

牛脷酥 (粵拼：ngau4 lei6 sou1)係一種油器食品，見於中國南方一帶。樣似油炸鬼，麪粉做。麪粉加糖搓成兩條，中間灑糖，個形就好似脷咁，再放落油鑊炸，就成。有糖之故，係甜甜哋。
製作方法係以高筋麵粉同低筋麵粉揉成嘅麵團夾住砂糖同低筋麵粉揉成嘅麵團油炸而成。牛脷酥通常係同粥一齊食，粥舖多數會賣。

文
福建叫牛脷酥做馬耳，似馬嘅耳而名。
牛腰扒

牛腰扒（Short loin），又叫牛腰肉、牛腰脊肉，係種牛扒，嚟自牛嘅前腰部位，肉質比較鮮嫩。
牛腩扒

牛腩扒（Skirt steak），係種牛扒，嚟自牛前腹近住牛腩嘅部位。
牛腹扒

牛腹扒（Flank steak），又叫牛腹肉，係種牛扒，嚟自牛後半部嘅腹部部位，通常用燒烤手法泡製。
牛臀蓋扒

牛臀蓋扒（Picanha），又叫臀肉蓋、尾龍蓋、龍蓋肉，係種牛扒部位，切法起源自巴西，嚟自牛後腰近臀部嘅肉。塊扒附帶一層牛脂，個樣有啲似西冷扒。
牛腩

牛腩係牛肉一種，指牛嘅腩，卽腹部下側。

香港
牛腩配麪、河粉或飯進食，當中以牛腩麪出名。柱侯牛腩以柱侯醬撈牛腩炆成，亦係名菜。

分類
牛腩分幾種：
坑腩：牛味最濃，牛胸前八支骨腩肉，常用腩位，最大。
爽腩：又叫「牛白腩」、「繃紗腩」、「崩沙腩」或「蝴蝶腩」，牛肚皮腩位，好細，爽腩貴坑腩一半，由於有塊薄軟膠質，爽軟不硬。
腩底：坑腩近牛皮下一塊肉，又粗又韌，好難炆。
腩角：爽腩同坑腩中間一塊肉，分量極少。四面都有軟膠質，非常爽脆。
挽手腩：集坑腩同爽腩優點於一身，味濃煙韌。
牛蒡

牛蒡係菊科植物，佢嘅根亦係蔬菜，日本菜有時會用到。
林燕妮

林燕妮（英文：Eunice Lam，1943年1月31號—2018年5月31號）係香港專欄作家、電台主持人、廣告人等，有香江才女、香江淑女嘅稱譽。林燕妮有喺稿件上灑香水嘅習慣，成為一種特色。

生平
林燕妮喺香港真光中學畢業，擁有美國柏克萊加州大學遺傳學學士學位，香港大學中國文學碩士學位、香港大學中國古典文學碩士學位。
1974年林燕妮開始寫作，首篇文章刊於1973年6月22號嘅《明報》（第七版），題為〈懶洋洋的下午〉，之後曾經喺《新報》（香港）、《明報周刊》等報刊撰寫專欄。除咗專欄散文，林燕妮亦寫過小說，包括《緣》、《盟》、《青春之葬》等。佢係1980年代多產作家之一，唔少作品重被改編成電影。
林燕妮曾經同李小龍阿哥李忠琛結婚，有一個仔李凱豪。早年曾經同填詞人黃霑相戀，並合組「黃與林廣告公司」（後嚟被盛世廣告收購），兩個人據稱有婚姻關係，但女方矢口否認。
林燕妮曾經多次公開表示佢好欣賞香港流行樂歌手張學友，曾經打算為佢寫一張帶有故事性質嘅唱片。佢亦都係知名填詞人林振強嘅家姐。除咗林振強之外，林燕妮重有一個細佬同一個妹，妹妹林雁妮早喺1981年因淋巴癌而離世；其後兩個細佬林振強同林振剛亦都因淋巴癌先後喺2003年去世。阿爸喺2005年又因心臟病去世。2014年1月21號，林燕妮阿媽去世。
林燕妮於2016年患肺癌，曾接受化療同電療。2018年5月31號，因肺癌喺跑馬地養和醫院離世，享年75歲。隨住佢嘅離世，佢喺《明報》專欄「寂寂燕子樓」嘅最後一篇文章《我又見到永恆》於6月6號喺該報副刊刊出。
林燕玲

林燕玲（英文：Ruby Lam ，1978年5月5號—），綽號「小飛俠」，係前香港新聞從業員，先後做過銀河衛視、無綫電視同now TV新聞主播，而家係麗新集團傳訊事務副總裁。佢2002年喺香港科技大學生物化學系畢業，係香港少數唔係出身新聞系嘅新聞主播。
林煐岷

林煐岷，係大韓民國嘅一個男藝人同埋歌手。
林熙隆

拿督林熙隆（馬來話：Ling Hee Leong，1969年5月12號—）係馬來西亞政治人、馬華公會黨員。做過馬青署理總團長，仲有份參加2008年馬來西亞大選，但輸咗畀人民公正黨副主席李文材。佢亦係馬華第六任總會長林良實同王維娜個仔。
2005年馬華黨選，林熙隆擊退佢老豆林良實嘅前政治秘書盧誠國，當選馬青署理總團長。

上億令吉收購上市公司爭議
1996年至1997年，林熙隆喺商人蘇啟文（John Soh Chee Wen）嘅幫助下以12億令吉收購咗6間上市公司，其中包括蘇啟文名下所擁有嘅多家掛牌公司同陳志遠旗下嘅成功工業（Berjaya Industries Bhd），改咗名叫利佳太平洋公司（Rekapacific Bhd）。民主行動黨秘書長林吉祥曾經喺1997年6月13號向馬來西亞反貪污委員會舉報要求調查當中林熙隆係咪涉及不正當利用佢老豆林良實嘅政治同埋部長影響力。2003年7月30號，反貪會經過咗6年嘅調查後宣布林熙隆喺收購上市公司方面冇違法行為。
林熹瞳

林熹瞳（Rachel Lam，1984年10月16號—），原名陳曉華，係香港女藝人，因為曾經主持香港有線電視靈異節目《怪談》而出名，所以啲人叫佢做「怪談女」。
林熹瞳2006年香港演藝學院戲劇系畢業，拍過唔少電影，亦喺幾間電視台參演過電視劇同做節目主持。2015年，佢憑自編自演嘅電影《我們停戰吧！》，喺聖地牙哥、美國加州同印度諾伊達嘅國際電影節入面，攞到「最佳編劇」同「最佳女主角」等等嘅大獎。佢家姐係藝人林聞恩（原名陳聞平）。
2022年簽落無綫電視經理人合約。
檜山郡

檜山郡係日本北海道檜山支廳嘅一個自治郡，轄下有3町。
厚澤部町
江差町
上之國町
檟本潤

檟本潤（1977年5月13號—）係日本足球員，司職前鋒，效力過FC東京。
檟本達也

檟本達也（1979年3月16號—）係日本足球員，司職守門員，效力過橫濱水手，神戶勝利船，德島漩渦，栃木SC，及FC東京。
檜倉

檜倉（韓文：회창군／檜倉郡 Hoichang gun */?）係朝鮮民主主義人民共和國平安南道嘅一個郡。
檜山修之

檜山修之（粵拼：kui2 saan1 sau1 zi1，1967年8月25號—）係日本嘅一個男配音員。

配音作品一覽
呢個表唔完整，歡迎加料。
檜枝岐村

檜枝岐村（日文：檜枝岐村／ひのえまたむら Hinoemata mura */?）係日本福島縣南會津郡嘅一個村。
欣澳道

欣澳道（Sunny Bay Road）係香港一條路，喺新界大嶼山，連接陰澳欣澳站同埋竹篙灣竹篙灣公路、神奇道交界，全長2.5公里。條路係配合香港迪士尼樂園度假區而起，2005年通車。
次經

次經又叫旁經、後典或外典，原文有隱藏嘅意思，英文係第二正典（Secondary scripture）。七十士譯本（Septuagint）除咗以斯拉續篇下卷之外，全部包括喺裏面，並且同舊約其他正典地位同等。呢啲著作係猶太教經學士後期加入或者喺翻譯過程納入正典。次經收錄喺希臘譯本嘅舊約，不過喺希伯來版本係冇嘅。

簡介
次經係聖經正典以外、由猶太人著作嘅經卷，大概喺公元前二世紀至公元後一世紀兩約之間嘅時期以亞蘭文或者希伯來文寫成，後來翻譯成希臘文，編入舊約《希臘文譯本》之中，但係希伯來聖經所冇嘅。次經同偽經唔同，偽經嘅內容認定係否定基督嘅救恩或者同聖經教義相違背或者令基督教信仰動搖，猶大書裏面都有引用偽經（第14節）；而次經只係未接納做正典嘅著作，比偽經地位高啲。
次經分為三部分：
淨係天主教聖經先有嘅：多俾亞傳、友弟德傳、瑪加伯上、瑪加伯下、智慧篇、德訓篇、巴路克書。
包含喺原有經文裏面：三童歌、比勒與大龍、蘇散拿傳喺但以理裏面，耶利米書信收錄喺耶肋米亞書。
天主教中文聖經思高版冇嘅：以斯拉三（厄斯德拉三）、以斯拉四（厄斯德拉四）、瑪拿西禱詞（默納舍禱詞）、耶利米書信（耶肋米亞書信）、瑪喀比傳三同四（瑪加伯三同四）。

重要性
十九世紀後學者發現新舊約之間中斷咗大概四百年，要明白新約背景同思想來源要借助次經：會堂嘅背景、永生觀念嘅興起、身體復活觀念嘅來源，同埋耶穌時代猶太教各派思想對了解新約經文有幫助。使徒時代重要思想新約冇背景資料可以參考，例如：猶太嘅律法、善行、源自墮落嘅罪觀，同埋末世論等。要深入明白新約思想次經係唔可以缺少嘅。
欣明苑

欣明苑係香港嘅一個居者有其屋屋苑，喺新界將軍澳寶林寶琳北路100號，一共有5座樓，1990年入伙。呢個屋苑喺居者有其屋第十一期乙開賣，嗰時嘅開賣價介乎港幣$235,900 - $481,500。
次重音

次重音（粵拼：ci3 cung5 jam1；英文：secondary stress）係指同一隻字詞有兩個重音，而次重音就係指兩個重音當中弱啲嗰個。
欣女星

欣女星（Beatrix），即係小行星83，係太陽系小行星帶嘅一粒小行星，喺1865年4月26號發現。
欣圖軒

欣圖軒係香港房屋協會夾心階層住屋計劃嘅其中一個屋苑，喺香港九龍何文田忠孝街，近房委會總部同埋香港公開大學，喺1999年入伙，起咗4棟高18至19層嘅住宅樓。
欣澳站

欣澳站（粵拼：jan1 ou3 zaam6；英文：Sunny Bay Station）係一個港鐵站，喺香港新界大嶼山東北嘅陰澳打水灣填海區，2005年6月1日啟用，早迪士尼綫同香港迪士尼樂園3個半月。呢個站設有一個島式月台同埋一個側式月台，本站亦係港鐵第一個設有月台閘門嘅車站。

車站大堂
由於欣澳站只係一個轉車站，車站大堂除咗設有一個客務中心，售票機、增值機、八達通查閱機同幾部出入閘機外，並冇任何設施，因此車站大堂好細，站內並冇任何車站商店，只係喺1號月台與3號月台之間設有恒生銀行同埋中銀香港嘅自動櫃員機，以及喺月台兩邊設置廁所方便去香港迪士尼樂園嘅乘客使用。該站亦係前地鐵市區綫系統中，第一個設有閘內洗手間嘅車站。

車站月台
欣澳站設有一個島式月台同埋一個側式月台，2號月台係側式月台，同車站大堂同出口相連，畀東涌綫往香港方向嘅列車使用。
1號同埋3號月台則共用同一個島式月台，1號月台畀東涌綫往東涌方向嘅列車使用，3號月台畀迪士尼綫往迪士尼方向嘅列車使用，該月台主要係東涌綫乘客轉迪士尼綫列車去香港迪士尼樂園。
而響欣澳站中間，設有2個後備島式月台，叫做欣澳應急月台（前稱陰澳應急月台），淨係畀東涌綫同機場快綫喺緊急事故時疏散乘客之用。
機場快綫路軌同東涌綫路軌分開，呢個設計嘅原意係畀東涌綫列車喺欣澳站停站嗰陣，畀機場快綫嘅列車超越。但係機場快綫列車通常喺接近欣澳站時減速，甚至喺欣澳站入面嘅路軌短暫停留，等東涌綫列車駛走。
由於欣澳站中間係緊急月台、東涌綫同機場快綫嘅路軌，因此設有月台行人天橋連接1、3號月台同2號月台，方便乘客由迪士尼綫轉東涌綫返市區。
欣澳站屬於開放式設計，月台冇冷氣，月台上得幾部涼風機降溫，因此夏天非常炎熱，而落雨更會有雨水由天幕同地面之間嘅空隙隨風飄入。另外，由於該站用開放式設計，不適宜安裝月台幕門，所以起嗰陣改用高度較低嘅月台閘門，令欣澳站成為全港首個採用月台閘門嘅鐵路車站，呢種月台閘門嘅高度大約係其他港鐵站幕門嘅一半（約1.5米）。而為咗遷就迪士尼綫嘅列車設計，迪士尼綫嘅閘門矮東涌綫嘅大約1米。

車站出口
欣澳站淨係整咗一個出入口，通往欣澳站公共運輸交匯處。呢個公共運輸交匯處原本設計喺緊急嗰時用，而家用嚟作往返愉景灣專線巴士嘅車站。
A - 公共運輸交匯處
公共運輸交匯處、欣澳道
設有斜道及失明人士引導徑往返地面

接駁交通
愉景灣嘅管理組織香港興業開辦往來愉景灣、經愉景灣隧道、去欣澳站嘅專線巴士服務，編號為DB03R，於2005年9月17號投入服務，服務時間為每日0645-0115，欣澳站同東涌站一齊成為往來愉景灣嘅中轉車站。
愉景灣居民巴士：
DB03R - 欣澳站 ↔ 愉景灣
大嶼山北部對外巴士線B5，由城巴營辦，來往港珠澳大橋香港口岸及欣澳站，經順朗路、北大嶼山公路及竹篙灣公路，部分班次亦繞經迪士尼樂園，乃配合港珠澳大橋啟用而開辦嘅接駁路線之一。
城巴：
B5 - 港珠澳大橋香港口岸↔欣澳站

利用狀況
由於欣澳站附近冇任何民居或旅遊設施，喺香港迪士尼樂園開幕同愉景灣接駁巴士通車之前，該站曾經幾乎無人用。而由於北大嶼山公路旁邊一段嘅機場鐵路係開放式路段，係睇車嘅好地方，所以吸引咗唔少鐵路迷利用欣澳站前往附近去影來往嘅列車。港珠澳大橋口岸接駁路線B5投入服務之後，都多咗人喺本站轉乘B5來往港九新界各區同港珠澳大橋。

西部外走廊
内文：香港10號幹線
前港英政府落實興建香港迪士尼樂園度假區同迪士尼綫之前，早喺1989年《機場及海港發展計劃》曾倡議喺陰澳及竹篙灣起新貨櫃碼頭、新港澳碼頭及新鐵路西部外走廊，以配合香港國際機場搬去赤鱲角及發展大嶼山。
當時政府建議西部外走廊在陰澳設站，以便與機場快綫交匯，形成一個完善鐵路網絡，因此在機場快綫興建初期，早已在陰澳決定興建一個車站。後因政府將西部走廊（現為西鐵綫）嘅營運權交畀九廣鐵路，加上中西區青洲填海計劃否決及新貨櫃碼頭決定喺青衣島興建，使有關計劃一直擱置至今。

車站命名
規劃初期，本站用當地「陰澳」做車站名稱，即陰澳站，由於迪士尼公司及離島區議會認為陰澳嘅「陰」字未能配合迪士尼推廣其歡樂形象嘅目標，因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」，以配合迪士尼樂園務求營造嘅開心氣氛。
地政專員經過區議會諮詢後，決定批准是次變更，更於2003年刊登喺香港憲報內。因此地鐵公司將車站正式命名做欣澳站（英文名稱由Yam O Station改做Sunny Bay Station），寓意一個充滿陽光與歡欣嘅地方。後來，地鐵公司又於2006年1月1日將原有嘅「陰澳應急月台」易名做「欣澳應急月台」。
呢次改名並引起部分市民及學者反對，認為呢次改名做欣澳係錯誤理解陰澳嘅原意，更以外國文化取替咗本地文化。
柏朗華哲麗詩

柏朗華哲麗詩（法文：Pernand-Vergelesses），係法國布爾岡黃金丘嘅其中一個市鎮。
柏木屬

柏木屬（Cupressus），係柏科下面嘅一個屬，下面有廿幾個品種。
柏拉圖多面體

柏拉圖多面體係正多面體最常見嘅一類，一共有五種。日常生活入面，正多面體通常特別指柏拉圖多面體。
柏斯波利斯

柏斯波利斯（英文：Persepolis F.C.）係伊朗德黑蘭嘅職業足球球會，依家踢緊伊朗職業足球聯賽。
柏木日向

柏木日向 ，係日本嘅一個女演員。

拍過嘅作品一覽
呢個表唔完整，歡迎加料。
《腦漿炸裂少女》
ワラッタメ天国
VS嵐
柏打路

柏打路係泰國布吉島上嘅一條公路。地圖上標號4028。從嘉侖海灘出發向東行，全長12公里、響攀華轉盤同昭發西路、昭發東路、韋色路交匯。
柏木陽介

柏木陽介（1987年12月15號—）係日本足球員，司職中場，日本足球代表隊成員。
烏通王

烏通王（U-thong，1314年3月10號—1369年），又叫拉瑪鐵菩提一世，係大城王國開國國王，1351年到1369年在位。
烏達堡國際機場

烏達堡國際機場（IATA代碼：UTP；ICAO代碼：VTBU），係泰國一個機場，喺羅勇府，近住芭堤雅，1965年啟用。
烏西雅

烏西雅（？—前740年）係南國猶大國王，前767年到前740年在位，屬聖經列王紀下嘅時期。
烏都文

烏都文（粵拼：wu1 dou1 man4*2；烏都文：اُردُو‎，拉丁轉寫：Urdū），屬於印歐語系伊朗語族，係巴基斯坦嘅官方語言、亦都係印度嘅24種官方語言之一。烏都文同印地文可以互通，語法基本相同，但係由於宗教原因而使用唔同嘅書寫系統。
烏里布魯

烏里布魯（粵拼：wu1 lei5 bou3 lou5；巴斯克文：Uriburu，巴斯克文讀音：[uɾi̯βuɾu]）係巴斯克文嘅人名，出自巴斯克文「uri」同「buru」嘅合成詞。可以係：
J. E. 烏里布魯：阿根廷政治人。
J. F. 烏里布魯：阿根廷政治人。
J. C. 烏里布魯：阿根廷政治人。
馬里奧烏里布魯：阿根廷帆船運動員。
尼古拉斯烏里布魯：阿根廷作家。
烏身薄躄魚

烏身薄躄魚（學名：Histiophryne maggiewalker）係躄魚科薄躄魚屬嘅其中一個種。
烏里州

烏里州係瑞士一行政州域，全州面積1,077平方公里，人口4萬，州府阿爾特多夫。
烏蠅拍

烏蠅拍（蠅讀英，拍讀陰去聲），係拍烏蠅用嘅拍，佢個頭係塊好似網球拍咁嘅網。
民權

民權係中國河南商丘一個縣，總面積1222平方公里，人口85萬。
民權監察

民權監察對現行監警會嘅制度抱質疑，例如，佢哋喺2017年12月曾發表文章質疑太多「無法證實」個案嘅投訴機制，又批評監警會指有啲投訴人作出「策略性投訴」嘅說法誤導公眾。

反送中運動監察警方執法
反對逃犯條例修訂草案運動期間，香港警察嘅表現備受批評，其中指控包括假扮示威者進行縱火破壞，拘捕觀察員同埋使用過份暴力等。
喺2019年6月，針對6月12號警方暴力鎮壓和平示威者，施放超過 150 粒催淚彈，甚至出動布袋彈、橡膠子彈等具殺傷力武器，民權觀察指出，平台短短三日已經收到三十五宗個案。
喺2019年8月，民權觀察成員王浩賢指出一般嘅便衣警員已經可以制服同埋拘捕示威者，假扮示威者缺乏正當嘅理由，而在場假扮示威者嘅警員亦涉嫌煽動群眾進行非法集結等行為。
喺2019年9月15號，民陣原定喺港島遊行嘅警方發出反對通知書兼上訴失敗後，仍有大批人士喺原定起點銅鑼灣東角道聚集。警方先後發射催淚彈同埋出動水炮車驅散人群。民權觀察批評，警方錯誤使用低致命武器，會增加致命風險，同使用低致命武器避免示威者或者市民嚴重傷亡嘅目的不符。
喺2020年香港元旦大遊行，民權觀察三名人權觀察員被捕，其後民權觀察批評，有關行動有違國際公約，質疑警方企圖以大規模濫捕嘅方式阻嚇和平示威者行使集會同埋表達意見嘅權利。

關注香港國安法濫用情況
2020年12月，民權監察發表咗報告，指國安處介入咗至少七單唔涉及香港國安法嘅案件，民權監察批評，國安處嘅負責範圍含糊，為任意拘捕開大門。報告又批評，國安處成立舉報熱線，畀市民可以作匿名舉報，但呢啲舉報難以追蹤驗證，變相鼓勵人惡意投訴，或者以非法手段取得嘅資訊作舉報，營造一種「告密」嘅風氣，破壞社會間嘅信任，嚴重傷害持不同意見人士表達觀點想法嘅自由。要求政府公開有關指引同埋國安法指定法官嘅名單。
民歌

民歌（folk song）係指民間音樂當中嘅歌（有人聲負責唱嘅音樂）。一般嚟講，歐美地區嘅民歌用木結他、口琴同小提琴等嘅原聲樂器比較多，好少可用電聲嘅樂器，而且喺音樂性嚟講，會比較輕；民歌通常好重視歌詞，有啲歌詞可以當作詩歌嚟睇，用口語化嘅語言寫嘅都有。
民歌喺1960年代喺啲英文地區得到好大嘅發展，亦都喺成個西方文化史入邊扮演咗無可代替嘅地位。有代表性嘅人物有Woody Guthrie、Bob Dylan、皮特西格、Joan Baez、約翰丹佛、西蒙和加芬克爾同彼得、保羅與瑪莉，佢哋喺1960年代上下作啲，有好多成為咗經典，到而家啲人都冇忘記到，比如話Blowin' in the Wind、寂靜之聲、斯卡布羅集市、Vincent等等。
1970年代台灣興起民歌運動風潮，產生咗唔少用中文寫嘅民歌，而喺中國大陸，就到咗1990年代亦都有過民歌嘅風潮，佢哋稱之為民歌或校園民歌。民歌風潮對中文樂界都有唔細嘅影響。
香港亦有本土嘅民歌風格歌手有許冠傑同區瑞強等，亦有好多翻唱英文民歌嘅歌手。
民族車站

民族車站係臺灣鐵路公司屏東線嘅一個鐵路車站。
民樂縣

民樂縣（粵拼：man4 lok6 jyun6）係喺中國甘肅張掖嘅一個縣。呢度面積加埋有2233平方公里。喺2020年嗰陣，約莫20萬人響度住緊。
民權西路站

民權西路站係臺北捷運淡水信義線、中和新蘆線嘅一個車站。
泰格·韋替替

泰格·大衛·韋替替（Taika David Waititi，1975年8月16號—）係紐西蘭一位男導演同演員。
泰晤士報

《泰晤士報》（英文：The Times）係英國倫敦報紙，1785年創刊。佢係英國影響力比較大嘅報紙。
《泰晤士報》個譯名係由同英文名發音相近但係毫無關係嘅泰晤士河（Thames）得出來嘅誤譯。正確譯名係《時報》，或者《倫敦時報》。
泰晤士河

泰晤士河（英文：River Thames）係英倫東南一河，流經牛津同倫敦，約338公里長。
泰梅爾半島

泰梅爾半島，係亞洲最北嘅半島，面積有40萬平方公里，喺卡拉海同拉普捷夫海之間，由俄羅斯管。
泰港FC

泰港FC（英文：Port F.C.）係泰國曼谷一間職業足球球會，依家踢緊泰國甲組足球聯賽。
泰星斑

泰星斑（Plectropomus maculatus），係種石斑，生物學分類係屬鱸形目鮨科鰓棘鱸屬。呢隻魚個樣有幾分似東星斑，主要喺泰國同鄰近東南亞國出產，所以叫「泰星斑」。
楚漢戰爭

楚漢戰爭又叫楚漢相爭，係秦朝滅亡之後開始嘅一場政治鬥爭。發生時間大約喺西元前206年到202年，最後項羽輸咗畀劉邦。佢響垓下一帶（家下安徽省宿州靈璧）受困，然之後一路退到烏江（家下安徽省巢湖市）自殺而死。戰爭結束以後，劉邦建立漢朝做漢高祖。
楚河漢界

楚河漢界係指秦代滅亡後楚王項羽同漢王劉邦簽和約劃嘅國界。象棋亦都用呢樣嘢做雙方嘅分界。
楚爾基夫

楚爾基夫（烏克蘭文：Цурків），係烏克蘭一條村落，位於該國西北部羅夫諾州，由茲多爾布尼夫區負責管轄，面積11.8平方公里，海拔高度237米，2001年人口426，人口密度每平方公里36.2人。
楚瓦什人

楚瓦什人係發源自俄羅斯楚瓦什嘅一個族群，估計全球約莫有150萬人，主要用楚瓦什文。
楚瓦什文

楚瓦什文（Чӑвашла），係俄羅斯楚瓦什用嘅語言，有超過110萬人用。
楚氏

楚（粵拼：co2）係唐人姓氏，喺《百家姓》裏頭排第459位，依家經已冇乜人用。

名人
呢篇楚氏係同姓氏有關嘅楔位文章，重未寫完嘅。麻煩你幫手充實佢。